open-index/open-wikipedia-markdown huggingface dataset:
Κομητεία Νατρόνα (Ουαϊόμινγκ)

Η **Νατρόνα** () είναι κομητεία στην πολιτεία του Ουαϊόμινγκ των Ηνωμένων Πολιτειών. Κατά την απογραφή του 2020, ο πληθυσμός ήταν 78.955, καθιστώντας την τη δεύτερη πιο πυκνοκατοικημένη κομητεία στην πολιτεία. Πρωτεύουσα είναι η πόλη Κάσπερ ().

## Όνομα
Η κομητεία πήρε το όνομά της από τα τεράστια κοιτάσματα Νατρίου που βρέθηκαν στην περιοχή. Πάνω από το 90% νατρίου που καταναλώνουν οι ΗΠΑ παράγεται στο Ουαϊόμινγκ.

## Δημογραφικά
Το 2000 υπήρχαν 66.533 άτομα, 26.819 νοικοκυριά και 17.754 οικογένειες στην κομητεία Η φυλετική σύνθεση ήταν η εξής:

* Λευκοί 94%
* Μαύρος/Αφροαμερικανός 0,76%
* Ιθαγενείς Αμερικανοί  1%
* Από άλλη φυλή 2%
* από δύο ή και παραπάνω φυλές 1,68%

## Κυβέρνηση
Όπως σχεδόν όλο το Ουαϊόμινγκ, έτσι και η Νατρόνα, είναι μία καθαρά Ρεπουμπλικανική κομητεία. Ο Ντόναλντ Τραμπ στις εκλογές του 2020 έλαβε το 71,8%, το υψηλότερο ποσοστό που λαμβάνει προεδρικός υποψήφιος σε κομητεία του Ουαϊόμινγκ από το 1890

## Πόλεις και κοινότητες

* Κάσπερ (έδρα κομητείας)           
* Μπαρ Νουν 
* Ένγκερτον
* Έβανσβιλλ 
* Μιντγουέστ
* Μιλλς

## Παραπομπές


## Εξωτερικοί σύνδεσμοι
* 

Κατηγορία:Κομητείες του Ουαϊόμινγκ
Body shaming

**Body shaming** αποτελούν πράξεις ή εκφράσεις χλευασμού της εξωτερικής εμφάνισης ενός ατόμου. Το εύρος του body shaming  μπορεί να περιλαμβάνει χλευασμό για παχύσαρκους, λιποβαρείς ανθρώπους, ύψους, υπερβολικής τριχοφυΐας, χρώματος μαλλιών, σχήμα σώματος, μυϊκότητας, χαρακτηριστικών του προσώπου, όπως η μύτη,  ύπαρξη δερματοστιξίας και τρυπήματα ή ασθένειες που αφήνουν κάποια σημάδια, όπως η ψωρίαση.Ορισμένες μορφές body shaming έχουν αρχαία προέλευση ή αποτελούν δεισιδαιμονίες, όπως η προκατάληψη για τα κόκκινα μαλλιά.

## Παραπομπές


Κατηγορία:Ρατσισμός
Πίρσινγκ

**Πίρσινγκ**  ονομάζεται η πρακτική διάτρησης ή κοπής μέρους του ανθρωπίνου σώματος, δημιουργώντας ένα άνοιγμα στο οποίο μπορούν να προστεθούν κοσμήματα από επιχρυσωμένες κλωστές τοποθετημένες υποδερμικά, από λευκόχρυσο, τιτάνιο ή ανοξείδωτο χάλυβα. Υπάρχουν άφθονα στοιχεία που τεκμηριώνουν ότι έχει ασκηθεί η πρακτική με διάφορες μορφές φύλα από την αρχαιότητα σε όλο τον κόσμο.

Το τρύπημα στο αυτί και τη μύτης είναι ιδιαίτερα διαδεδομένο, όπως και στην αρχαιότητα, που αποδεικνύεται από κτερίσματα. Τα παλαιότερα μουμιοποιημένα λείψανα που ανακαλύφθηκαν ποτέ είχαν σκουλαρίκια, που πιστοποιούν την ύπαρξη της πρακτικής πριν από περισσότερα από 5.000 χρόνια. Το τρύπημα της μύτης έχει τεκμηριωθεί ήδη από το 1500 π.Χ. Τα τρυπήματα αυτού του τύπου έχουν τεκμηριωθεί παγκοσμίως, ενώ τα τρυπήματα χειλιών και γλώσσας βρέθηκαν ιστορικά σε πολιτισμούς της Αφρικής και σε πολλούς άλλους, αλλά στην πραγματικότητα προέρχονται από τη Μέση Ανατολή. Το τρύπημα της θηλής και των γεννητικών οργάνων έχει επίσης ασκηθεί από διάφορους πολιτισμούς, με το τρύπημα της θηλής να χρονολογείται τουλάχιστον από την Αρχαία Ρώμη, ενώ το τρύπημα των γεννητικών οργάνων περιγράφεται στην Αρχαία Ινδία 320 έως 550 μΧ. Η πρακτική του body piercing είχε εξασθενήσει στη δυτική κοινωνία αλλά γνώρισε ανάπτυξη μεταπολεμικά, ιδίως από τη δεκαετία του 1990 και έπειτα.

Οι λόγοι για τους οποίους κάποιοι αποφασίζουν να κάνουν piercing τρύπημα είναι ποικίλοι και περιλαμβάνουν θρησκευτικούς ή πνευματικούς λόγους, έκφραση, για αισθητική αξία, για σεξουαλική ευχαρίστηση, αφομοίωση στον πολιτισμό ή ιδεολογικούς λόγους. Ορισμένα σχολεία και εργοδότες έχουν απαγορεύσει καθολικά την πρακτική αυτήν.

## Παραπομπές


Κατηγορία:Τροποποίηση σώματος
Εκδόσεις Πεχλιβανίδη («Ατλαντίς»)

Οι **Εκδόσεις Πεχλιβανίδη** («**Ατλαντίς**») ήταν ελληνική εκδοτική επιχείρηση, την οποία ίδρυσαν οι Μικρασιάτες  αδελφοί Πεχλιβανίδη (Μιχάλης, Γιώργος και Κώστας, με καταγωγή από την Αττάλεια). Η εταιρεία (1945 – 1993), η οποία αρχικά στεγαζόταν σε ένα ιστορικό κτίριο, στη συμβολή των οδών Πανεπιστημίου και Κοραή 8, στο κέντρο της Αθήνας (πολύ αργότερα η έδρα των εκδόσεων μεταφέρθηκε στη Στοά του βιβλίου) εξέδωσε μία σειρά γνωστών εικονογραφημένων περιοδικών (κόμικς, κλπ), όπως τα «Γέλιο και Χαρά», «Κλασσικά Εικονογραφημένα», «Τα καλύτερα Κόμικς» κ.α. τα οποία γνώρισαν σημαντική κυκλοφορία. Επίσης, η εταιρεία εξέδωσε τη σειρά αστυνομικών μυθιστορημάτων του Γιάννη Μαρή, καθώς και άλλα βιβλία, μικρής ή μεγαλύτερης διάστασης, όπως και περιοδικά ποικίλης ύλης.

## Παραπομπές


Πεχλιβανιδη εκδοσεις Ατλαντις
Πεχλιβανιδη εκδοσεις Ατλαντις
Αϊάς Αοσμάν

Ο **Αϊάς Αοσμάν** (αραβικά: أياز عثمان) (21 Οκτωβρίου 1994) είναι Σύρος-Γερμανός επαγγελματίας ποδοσφαιριστής, ο οποίος αγωνίζεται ως μεσοεπιθετικός για την Πέντικσπορ.

## Σταδιοδρομία σε συλλόγους
Ο Αοσμάν έχει αγωνιστεί στους γερμανικούς συλλόγους ΣΚ Βίντενμπρουκ, ΦΚ Κολωνία Β και ΣΣΦ Γιαν Ρέγκενσμπουργκ και Ντιναμό Δρέσδης.

Στη συνέχεια, έπαιξε για τις τουρκικές Τούζλασπορ και Αντάνα Ντεμίρσπορ, και ακολούθως στη ρουμανική ΦΚ Χέρμανστατ.

Στις 3 Ιουλίου 2021, ο Αοσμάν υπέγραψε μονοετές συμβόλαιο με τον Ιωνικό Νίκαιας.

Την 1η Ιουλίου 2022, εντάχθηκε για δεύτερη φορά στην Αντάνα Ντεμίρσπορ, με μονοετές συμβόλαιο.

Στις 18 Αυγούστου 2022, επέστρεψε στον Ιωνικό Νίκαιας.

## Εθνική ομάδα
Ο Αοσμάν έκανε το του ντεμπούτο του για την Εθνική Συρίας σε μια φιλική ισοπαλία με 1–1 εναντίον του Ουζμπεκιστάν στις 6 Σεπτεμβρίου 2018.

## Διακρίσεις

; **Ντιναμό Δρέσδης**

* 3. Λίγκα: 2015–16

### Ατομικές
** Παίκτης της Χρονιάς του Ιωνικού: 2021–22
* Κορυφαίος σε ασίστ στη Σούπερ Λίγκα: 2021–22
* Παίκτης της Χρονιάς της Σούπερ Λίγκα: 2021–22

## Παραπομπές


## Εξωτερικοί σύνδεσμοι

* 
* 
* Προφίλ στο Transfermarkt.com

Κατηγορία:Σύροι ποδοσφαιριστές
Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Συρίας
Κατηγορία:Ποδοσφαιριστές ΣΣΦ Γιαν Ρέγκενσμπουργκ
Κατηγορία:Ποδοσφαιριστές 3. Λίγκα
Κατηγορία:Ποδοσφαιριστές Ντιναμό Δρέσδης
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Αντάνα Ντεμίρσπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Τούζλασπορ
Κατηγορία:Ποδοσφαιριστές ΦΚ Χέρμανστατ
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πέντικσπορ
Κλειδαριά

250px|μικρογραφία|Λουκέτο με τα κλειδιά του
Η **κλειδαριά** είναι μηχανισμός στερέωσης που απελευθερώνεται από ένα φυσικό αντικείμενο (όπως κλειδί, κάρτα κλειδιού, δακτυλικό αποτύπωμα, κάρτα RFID, διακριτικό ασφαλείας, κέρμα κ.λπ.). Η ιστορία των κλειδαριών ξεκινά από τη Νινευή 6.000 έτη πριν.

Το κλειδί είναι αντικείμενο που χρησιμοποιείται για να χειριστεί μια κλειδαριά (όπως για να την κλειδώσει ή να την ξεκλειδώσει). Ένα σύνηθες κλειδί αποτελείται από ένα μικρό κομμάτι μετάλλου, συνήθως από ορείχαλκο, που αποτελείται από δύο μέρη: τη μύτη ή τη λεπίδα, η οποία εισχωρεί μέσα στην κλειδαριά και απελευθερώνει τους πείρους με το ελατήριο ώστε να περιστραφεί ο κύλινδρος.

## Παραπομπές


Κατηγορία:Ασφάλεια
Κατηγορία:Εξοπλισμός ασφαλείας
Bacardi

Η **Bacardi Limited** είναι μία από τις μεγαλύτερες ιδιωτικές, οικογενειακές εταιρείες οινοπνευματωδών ποτών στον κόσμο. Αρχικά παρήγαγε μόνον το ομώνυμο λευκό ρούμι, ενώ τώρα έχει χαρτοφυλάκιο με περισσότερες από 200 μάρκες και ετικέτες. Ιδρύθηκε στην Κούβα το 1862. Απασχολεί περισσότερα από 7.000 άτομα με πωλήσεις σε περίπου 170 χώρες. Έχει την έδρα της στο Χάμιλτον των Βερμούδων. Πρόεδρος του διοικητικού συμβουλίου, ο Facundo L. Bacardí, είναι δισέγγονος του ιδρυτή, Don Facundo Bacardí Massó.

Ο Φακούντο Μπακαρντί Μασσό, Ισπανός έμπορος, γεννήθηκε στο Σίτζες της Καταλονίας, το 1814 και μετανάστευσε στο Σαντιάγο το 1830. Εκείνη την εποχή, το ρούμι παρασκευαζόταν δεν θεωρούνταν εκλεπτυσμένο ποτό και σπάνια πωλούταν στην αναδυόμενη μεσαία τάξη στο νησί. Ο Facundo δημιούργησε δύο ξεχωριστά αποστάγματα που μπορούσε να τα συνδυάσει, εξισορροπώντας μια ποικιλία γεύσεων: Aguardiente (ένα στιβαρό, γευστικό απόσταγμα) και Redestillado (ένα εκλεπτυσμένο, λεπτό απόσταγμα). Μόλις ο Facundo πέτυχε την τέλεια ισορροπία των γεύσεων παντρεύοντας τα δύο αποστάγματα μαζί, παλαίωσε σκόπιμα το ρούμι σε λευκά δρύινα βαρέλια για να αναπτύξει λεπτές γεύσεις και χαρακτηριστικά. Το τελικό προϊόν ήταν το πρώτο διαυγές, ελαφρύ και αναμίξιμο «λευκό» ρούμι στον κόσμο.

## Παραπομπές


Κατηγορία:Ρούμι
Εκλογές Γενικού Εισαγγελέα στην Βιρτζίνια το 2021

**Οι εκλογές του Γενικού Εισαγγελέα του 2021 στην [[Βιρτζίνια]]**, διεξήχθησαν στις 2 Νοεμβρίου 2021, προκειμένου να εκλεχθεί ο επόμενος πολιτειακός Γενικός Εισαγγελέας της Βιρτζίνια. Ο Δημοκρατικός εν ενεργεία Γενικός Εισαγγελέας Mαρκ Χέρρινγκ, προσπάθησε να κερδίσει μια 3η συνεχόμενη θητεία έτσι ώστε να γίνει ο πρώτος Δημοκρατικός που επανεκλέγεται ως Γενικός Εισαγγελέας από τον Β' Παγκόσμιο Πόλεμο. Ο Χέρρινγκ, αρχικά σχεδίαζε να θέσει υποψηφιότητα για το αξίωμα του κυβερνήτη, αλλά αποφάσισε να επανεκλεγεί.

Το Δημοκρατικό Κόμμα και το Ρεπουμπλικανικό Κόμμα, ανέδειξαν αμφότερα ύστερα από τις προκριματικές εκλογές για το χρίσμα του υποψηφίου Γενικού Εισαγγελέα, τον εν ενεργεία Δημοκρατικό Γενικό Εισαγγελέα Μαρκ Χέρρινγκ, και αντίστοιχα τον Ρεπουμπλικανό πολιτειακό βουλευτή και δικηγόρο Τζέισον Μιγιάρες. 

Νικητής των εκλογών, αναμένεται σύμφωνα με την τελευταία καταμέτρηση των ψήφων, να είναι ο Ρεπουμπλικανός υποψήφιος Τζέισον Μιγιάρες, νικώντας τον εν ενεργεία Γενικό Εισαγγελέα Μαρκ Χέρρινγκ. 

## Υποψήφιοι

### [[Δημοκρατικό Κόμμα (ΗΠΑ)|Δημοκρατικό Κόμμα]]
* Μαρκ Χέρρινγκ, εν ενεργεία γενικός εισαγγελέας της Βιρτζίνια.

### [[Ρεπουμπλικανικό Κόμμα (ΗΠΑ)|Ρεπουμπλικανικό Κόμμα]]
* Τζέισον Μιγιάρες, δικηγόρος και πολιτειακός βουλευτής από την 82η περιφέρεια της Βουλής των Αντιπροσώπων της Βιρτζίνια.

## Αποτελέσματα

## Δείτε επίσης
* Εκλογές στην Βιρτζίνια (2021)
* Κυβερνητικές Εκλογές του 2021 στη Βιρτζίνια
* Εκλογές Αντικυβερνήτη της Βιρτζίνια το 2021
* Εκλογές της Βουλής των Αντιπροσώπων της Βιρτζίνια (2021) 

## Παραπομπές


## Εξωτερικοί σύνδεσμοι
*Mark Herring (D) για Γενικός Εισαγγελέας 
* Jason Miyares (R) για Γενικός Εισαγγελέας

Εισαγγελεα 2021
Κατηγορία:Πολιτειακοί Γενικοί Εισαγγελείς (ΗΠΑ)
Μπόντο Ράμελο

Ο **Μπόντο Ράμελο** (γερμ. *Bodo Ramelow*, γενν. ) είναι Γερμανός πολιτικός (με το κόμμα Die Linke). Κατέχει την πολιτική θέση του πρωθυπουργού του Ελεύθερου Κράτους της Θουριγγίας από το 2014. Είναι ο πρώτος πρωθυπουργός ενός γερμανικού κρατιδίου που ανήκει στο κόμμα Die Linke. Από τον Νοέμβριο του 2021 έως τον Οκτώβριο του 2022 ήταν πρόεδρος του Ομοσπονδιακού Συμβουλίου σύμφωνα με την εκ περιτροπής θητεία. Από τον Νοέμβριο του 2022 είναι αντιπρόεδρός του.

## Παραπομπές


Κατηγορία:Πολιτικοί του 20ού αιώνα
Κατηγορία:Πολιτικοί του 21ου αιώνα
Κατηγορία:Έμποροι
Κατηγορία:Πολιτικοί του Die Linke
Ενεργειακή κρίση 2021 - σήμερα

[450px|μικρογραφία|Πρατήριο στην [Καβάλα με την τιμή της αμόλυβδης να ξεπερνά τα 2 ευρώ ανά λίτρο]]
Η **παγκόσμια ενεργειακή κρίση του 2021** χαρακτηρίζεται από τη συνεχιζόμενη έλλειψη ενέργειας σε όλον τον κόσμο, αλλά και της αλματώδους αύξησης των τιμών της, επηρεάζοντας σοβαρά χώρες όπως το Ηνωμένο Βασίλειο, την Κίνα και, μεταξύ άλλων, την Ευρωπαϊκή Ένωση.

## Υπόβαθρο
Τον Δεκέμβριο του 2020, μετά από αρκετούς μήνες περιορισμών για τον περιορισμό της εξάπλωσης του ιού, η Κίνα σταμάτησε πλήρως τις εισαγωγές άνθρακα από την Αυστραλία, η οποία ήταν η μεγαλύτερη πηγή άνθρακα της Κίνας.

Η χειρότερη ξηρασία στη Βραζιλία εδώ και σχεδόν έναν αιώνα, απειλεί τα αποθέματα και την παροχή ηλεκτρικής ενέργειας, καθώς η χώρα βασίζεται στην υδροηλεκτρική ενέργεια για τα δύο τρίτα της ηλεκτρικής της ενέργειας.΄

## Αποτελέσματα

Λόγω ενός συνδυασμού συνθηκών, που περιελάμβαναν την αυξανόμενη ζήτηση φυσικού αερίου, τη μειωμένη προσφορά του από τις ΗΠΑ, τη Νορβηγία και τη Ρωσία στις ευρωπαϊκές αγορές, τη μείωση παραγωγή ενέργειας από ανανεώσιμες πηγές ενέργειας όπως η αιολική, η υδροηλεκτρική και η ηλιακή ενέργεια και οι άδειοι ταμιευτήρες φυσικού αερίου, η Ευρώπη αντιμετώπισε απότομες αυξήσεις στις τιμές του φυσικού αερίου το 2021. Τον Οκτώβριο του 2021, η Economist Intelligence Unit ανέφερε ότι η Ρωσία είχε περιορισμένη επιπλέον ικανότητα εξαγωγής φυσικού αερίου λόγω των δικών της υψηλών εγχώριων απαιτήσεων με την παραγωγή να είναι στο ζενίθ.Στις 27 Οκτωβρίου 2021, ο Ρώσος Πρόεδρος Βλαντίμιρ Πούτιν εξουσιοδότησε τον κρατικά ελεγχόμενο ενεργειακό κολοσσό Gazprom να ξεκινήσει την προμήθεια επιπλέον φυσικού αερίου στους ευρωπαϊκούς ταμιευτήρες φυσικού αερίου μόλις η Ρωσία ολοκληρώσει την πλήρωση των δικών της αποθεμάτων φυσικού αερίου.  Αυτό προκάλεσε την απότομη πτώση των παγκόσμιων τιμών των ενεργειακών πόρων. Ορισμένοι κατηγόρησαν το Σύστημα Εμπορίας Εκπομπών της Ευρωπαϊκής Ένωσης (EU ETS) και το κλείσιμο πυρηνικών σταθμών για τη συμβολή στην όξυνση της ενεργειακής κρίσης.

Τον Σεπτέμβριο του 2021, το Ηνωμένο Βασίλειο γνώρισε τεράστια έλλειψη προμήθειας καυσίμων για μερικές εβδομάδες μετά τις ειδήσεις για συνεχιζόμενη έλλειψη οδηγών βυτιοφόρων και νταλικών προκάλεσε καταναλωτικό πανικό. 

### Ελλάδα
Η Ελλάδα γνώρισε σημαντική αύξηση στην τιμή του ηλεκτρικού ρεύματος και η τιμή του φυσικού αερίου βρίσκεται στο υψηλότερο όλων των εποχών. Η τιμή του πετρελαίου θέρμανσης άγγιξε το 1,60 ευρώ σε συγκεκριμένες περιπτώσεις με μέση πανελλαδική τιμή το 0,77 ευρώ το 2019.

Λόγω της απότομης απεξάρτησης απ' τον λιγνίτη σε συνδυασμό με την αύξηση της τιμής του φυσικού αερίου η τιμή της μεγαβατώρας ξεπέρασε και τα 420 ευρώ. Καταλύτης αποτελεί η Οριακή Τιμή Συστήματος που μεταφέρεται στους λογαριασμούς ως Ρήτρα Αναπροσαρμογής, περνώντας έτσι στον καταναλωτή τις συνολικές αυξήσεις του κόστους προμήθειας στη χονδρική αγορά.

Λόγω της υψηλής φορολογίας, συμπεριλαμβανομένου του ειδικού φόρου κατανάλωσης, και της αύξησης της τιμής του αργού πετρελαίου, η τιμή της αμόλυβδης ξεπέρασε τα 2€/λίτρο.

## Παραπομπές


Κατηγορία:Ενέργεια
Κατηγορία:Τρέχοντα γεγονότα
Τσερνομόρετς

Το **Τσερνομόρετς** (βουλγαρικά: Черноморец) είναι πόλη στην ακτή της Μαύρης Θάλασσας στη νοτιοανατολική Βουλγαρία. Διοικητικά ανήκει στο Δήμο Σωζόπολης της Επαρχίας Μπουργκάς και είναι ένα δημοφιλές παραθαλάσσιο θέρετρο.

Το Τσερνομόρετς βρίσκεται περίπου 24 χιλιόμετρα νοτιοανατολικά της πρωτεύουσας της επαρχίας, Μπουργκάς, στη νότια ακτή του κόλπου του Μπουργκάς, του μεγαλύτερου κόλπου της Βουλγαρικής Ακτής του Εύξεινου Πόντου. Μέχρι το 1951, ήταν γνωστό ως Σβέτι Νίκολα (Свети Никола, «Άγιος Νικόλαος»). Τσερνομόρετς σημαίνει «άνθρωπος της Μαύρης Θάλασσας».

Προηγουμένως ήταν χωριό και έλαβε προνόμια πόλης στις 2 Δεκεμβρίου 2009 με το σκεπτικό ότι πληρούσε τις δημογραφικές απαιτήσεις και τις απαιτήσεις υποδομής λόγω της ιδιότητάς του ως θερέτρου. Η πόλη διαθέτει δημοτικό σχολείο, νηπιαγωγείο και πολιτιστικό κέντρο.

Το Τσερνομόρετς βρίσκεται στις χαμηλές βόρειες πλαγιές του Όρους Στράντζα, μεταξύ του Ακρωτηρίου Έμινε στα βόρεια και του βάλτου Αρκουτίνο στα νότια. Στα ανατολικά βρίσκεται η Νήσος Αγίου Ιβάν, με τη Σωζόπολη στα νοτιοανατολικά της πόλης κατά μήκος του παραθαλάσσιου δρόμου.

Το Τσερνομόρετς έχει μια ανατολική ορθόδοξη εκκλησία αφιερωμένη στον προστάτη της πόλης, Άγιο Νικόλαο. Ένας διαμορφωμένος κήπος που ονομάζεται «Κήπος της Εδέμ» βρίσκεται ακριβώς μπροστά της.

## Εικόνες

Αρχείο:Hramsvetinikola.jpg|Εκκλησία του Αγίου Νικολάου
Αρχείο:Burgas-Ethnographic-museum-male-costume-Chernomorets.jpg|Παραδοσιακή ανδρική φορεσιά από το χωριό
Αρχείο:Chernomorets-1.jpg|Επισκόπηση της πόλης
Αρχείο:Chernomorets-2.jpg|Επισκόπηση της πόλης


## Παραπομπές


## Εξωτερικοί σύνδεσμοι

* 

Κατηγορία:Πόλεις της Βουλγαρίας
Κατηγορία:Παραθαλάσσια θέρετρα στη Βουλγαρία
Καθεδρικός Ναός της Αναστάσεως (Τόκιο)

Ο **Καθεδρικός Ναός της Αναστάσεως** (ιαπωνικά: 復活大聖堂, *φουκκάτσου νταϊσέιντō*, ρωσικά: Токийский собор Воскресения, *Τακίισκιι σαμπόρ Βασκριεσιένια*) επίσης γνωστός ως **Νικολάι-ντο** ή **Νικοράι-ντο** (ニコライ堂) είναι ο κύριος καθεδρικός ναός της Ιαπωνικής Ορθόδοξης Εκκλησίας, ο οποίος βρίσκεται στη Τσιγιόντα του Τόκιο.

Ο ιδρυτής της Ιαπωνικής Ορθόδοξης Εκκλησίας, Ιβάν Ντιμιτρίεβιτς Κασάτκιν (1836-1912), μετέπειτα Άγιος Νικόλαος της Ιαπωνίας, ήταν αρχιεπίσκοπος που αφιερώθηκε στη βελτίωση των ιαπωνορωσικών σχέσεων κατά την περίοδο Μεϊτζί.

## Συλλογή εικόνων

Αρχείο:Nikolai-do.jpg|Ο Καθεδρικός Ναός της Αναστάσεως στο Τόκιο, γνωστός και ως *Νικολάι-ντο*
Αρχείο:Nikolai do Alex K 01.jpg|Είσοδος στο *Νικολάι-ντο* (2007)
Αρχείο:Tokyo Resurrection Cathedral 1891 image.jpg|Ο καθεδρικός το 1891
Αρχείο:Воскресенский собор (Токио), 1891.jpg|Απεικόνιση καλλιτέχνη του καθεδρικού ναού το 1891
Αρχείο:Nicholai-Do after Great Kanto earthquake.JPG|Ο καθεδρικός ναός μετά τον Μεγάλο Σεισμό του Κάντο το 1923
Αρχείο:Nikolai-do 1409.JPG|Αρχιτεκτονικό μοντέλο 1/25 του Καθεδρικού Ναού της Αναστάσεως του Τόκιο όπως εμφανιζόταν τη δεκαετία του 1890
Αρχείο:Tokyo Resurrection Cathedral, 21 July 2013.jpg|Ο καθεδρικός ναός το 2013


## Παραπομπές


Κατηγορία:Κτίρια και κατασκευές στο Τόκιο
Κατηγορία:Εκκλησίες στην Ιαπωνία
Τοκιο
Κλωσταί Πεταλούδας-Μουζάκης

Οι «**Κλωσταί Πεταλούδα-Μουζάκης**» είναι ελληνική ιστορική επιχείρηση Κλωστοϋφαντουργίας, που ίδρυσε το 1944 στην Αθήνα ο Ελευθέριος Μουζάκης, επικεφαλής στην οποία έμεινε έως το θάνατό του, το 2006.

## Ανάπτυξη – δραστηριότητες
Η εταιρεία, σταδιακά, επέκτεινε τις δραστηριότητές της και το 1952 εξασφάλισε την αποκλειστικότητα στη διάθεση των προϊόντων γαλλικής προέλευσης, «DMC». Πέντε χρόνια μετά συγχωνεύτηκε με την επιχείρηση «Κλωσταί Κιθάρας» και το 1968 μετονομάστηκε σε «Ελ. Μουζάκης Α.Ε.». Το 1991 έγινε χρηματιστηριακό μέλος, ενώ έχει πραγματοποιήσει περισσότερες από 15 εξαγορές στο χώρο της.

## Ιδιοκτησιακό καθεστώς
Μετά το θάνατο του ιδρυτή της, η εταιρεία πέρασε στην ευθύνη της συζύγου του, Ελευθερίας Μουζάκη και των τεσσάρων παιδιών τους. Μερίδιο, κατέχουν επίσης, ο Νίκος Σαράφης (ανιψιός) και η αδελφή του ιδρυτή.

## Παραπομπές


## Εξωτερικός σύνδεσμος
* Η επίσημη ιστοσελίδα της επιχείρησης

Πεταλουδα Κλωσται Μουζακης
Κατηγορία:Ελληνικές επιχειρήσεις
Ζερμέιν Λοβ

Ο **Ζερμέιν Λοβ-Ρόμπερτς** (αγγλικά: Jermaine Love-Roberts, γενν. 27 Μαρτίου 1989) είναι Αμερικανός επαγγελματίας καλαθοσφαιριστής. Ως κόμπο γκαρντ, ο Λοβ έπαιξε για το Πολιτειακό Κολέγιο του Πραίρι (όπου έγινε η πρώτη επιλογή παναμερικανικής σχολής στο μπάσκετ ανδρών) και στο Πανεπιστήμιο του Ιλινόις στο Σπρίνγκφιλντ προτού πάει στο εξωτερικό στη Λιθουανία για να παίξει για την Παλάνγκα και την ΜΚ Βίλνιους  της 2ης Λιθουανίας (NBL).

## Λύκειο
Ο Λοβ φοίτησε στο Λύκειο του Ριτς Ίστ, στο Παρκ Φόρεστ του Ιλινόις, όπου έπαιξε μπάσκετ στο λύκειο. Κέρδισε διακρίσεις από την διάσκεψη στο μπάσκετ στο Ριτς Ιστ και ήταν επίσης μέλος των πρωταθλητών της διάσκεψης στον στίβο. 

## Κολεγιακή σταδιοδρομία
Ο Λοβ έπαιξε κολεγιακό μπάσκετ στο Πολιτειακό Κολέγιο του Πραίρι , από το 2008 έως το 2010 και στο Ιλινόις-Σπρίνγκφιλντ από το 2010 έως το 2012. Ως ανώτερος, είχε κατά μέσο όρο 16,5 πόντους, 4,8 ριμπάουντ και 1,7 ασίστ ανά αγώνα. 

## Επαγγελματική πορεία
Στις 27 Σεπτεμβρίου 2014, ο Λοβ εντάχθηκε στη λιθουανική MRU Βίλνιους. 

Στις 24 Αυγούστου 2015 μεταπήδησε στην πρώτη κατηγορία, υπογράφοντας με τη Λιετκαμπέλις Πανεβέζις .  Στις 12 Αυγούστου 2016 ο Λοβ μετακόμισε στη Νεβέζις . 

Την επόμενη χρονιά, μετά από μια επιτυχημένη δοκιμή, εντάχθηκε στην Τρεφλ Σόποτ  της 1ης Πολωνίας (PLK).  Με την Τρεφλ Σόποτ είχε μέσο όρο 13,6 πόντους, 3,3 ριμπάουντ και 3 ασίστ ανά αγώνα.

Στις 4 Ιουλίου 2018, ο Λοβ εντάχθηκε στον Χολαργό της Ελληνικής Α1 Κατηγορίας . 

Μετά την έναρξη της προετοιμασίας της περιόδου 2019-2020 με την ιταλική Σκαλίτζερα Βερόνα, ο Λοβ επέστρεψε στην Ελλάδα και υπέγραψε με τον Κολοσσό Ρόδου στις 22 Ιανουαρίου 2020, αντικαθιστώντας τον τραυματία Ντόνοβαν Τζάκσον. Στη συνέχεια ολοκλήρωσε τη χρονιά με την ισραηλινή Χάποελ Χολόν και είχε μέσο όρο 11,9 πόντους, 3,1 ριμπάουντ και 2,6 ασίστ.

Στις 31 Ιουλίου 2020, ο Λοβ υπέγραψε με τον ΠΑΟΚ της Ελληνικής Α1 Κατηγορίας .  Στις 3 Ιουλίου 2021, ο Λοβ ανανέωσε το συμβόλαιό του με τον ελληνικό σύλλογο.

## Παραπομπές


Κατηγορία:Καλαθοσφαιριστές Τρεφλ Σόποτ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές ΚΚ Λιετκαμπέλις
Κατηγορία:Αμερικανοί καλαθοσφαιριστές
Σάρα Χάκαμπι Σάντερς

Η **Σάρα Ελίζαμπεθ Σάντερς** (αγγλικά: **''Sarah Elizabeth Sanders** née Huckabee*, [[13 Αυγούστου]] [[1982]]), κοινώς γνωστή ως *'Σάρα Χάκαμπι Σάντερς''', είναι Αμερικανίδα πολιτικός, που υπηρετεί ως 47η Κυβερνήτης του Αρκάνσας, από τον Ιανουάριο του 2023. Είναι μέλος του Ρεπουμπλικανικού Κόμματος. 

Υπηρέτησε ως 31η Εκπρόσωπος Τύπου του Λευκού Οίκου υπό την Προεδρία του Ντόναλντ Τραμπ από το 2017 έως το 2019. Επίσης, έχει υπηρετήσει και ως Αναπληρώτρια Εκπρόσωπος Τύπου του Λευκού Οίκου από τον Ιανουάριο του 2017 έως τον Ιούλιο του 2017, υπό τον Εκπρόσωπο Σον Σπάισερ. 

Επιπλέον, ήταν πολιτική σύμβουλος στις προεκλογικές εκστρατείες του πρώην Κυβερνήτη του Αρκάνσας και πατέρα της Μάικ Χάκαμπι, καθώς και στην προεδρική προεκλογική εκστρατεία του Ντόναλντ Τραμπ το 2016.

Η Χάκαμπι-Σάντερς, τον Ιανουάριο του 2021, ανακοίνωσε ότι θα είναι υποψήφια για το Ρεπουμπλικανικό χρίσμα της υποψήφιας Κυβερνήτη του Αρκάνσας, στις Κυβερνητικές εκλογές του 2022 στο Αρκάνσας. Στις προκριματικές εκλογές της 24ης Μαΐου 2022, κέρδισε το χρίσμα του Ρεπουμπλικανικού Κόμματος. Εξελέγη 47η Κυβερνήτης του Αρκάνσας, κατά τις εκλογές του 2022, νικώντας τον Δημοκρατικό ανθυποψήφιό της, με ποσοστό 63.1% των ψήφων έναντι 35.1%.  

## Βιογραφία
Η Σάρα Ελίζαμπεθ Χάκαμπι, γεννήθηκε τον Αύγουστο του 1982 στο Χόουπ του Αρκάνσας. Μεγάλωσε στο Λιτλ Ροκ του Αρκάνσας. Είναι κόρη του πρώην κυβερνήτη της πολιτείας Μάικ Χάκαμπι. Αποφοίτησε από το Λύκειο "Little Rock Central High School" στο Λιτλ Ροκ, το 2000. Σπούδασε Πολιτικές Επιστήμες και Επικοινωνίες στο Βαπτιστικό Πανεπιστήμιο Γουασίτα, και έλαβε πτυχίο (BA) το 2004.

Αρχικά, η Χάκαμπι-Σάντερς, εργάστηκε στο γραφείο του πατέρα της, Μάικ Χάκαμπι και ως συντονίστρια της προεκλογικής του εκστρατείας. Είναι ιδρυτικό μέλος της εταιρείας παροχής συμβουλευτικών υπηρεσιών «Second Street Strategies» στο Λιτλ Ροκ. Στην προεδρική εκστρατεία του πατέρα της, για τις προεδρικές εκλογές του 2008, ήταν η γενική διευθύντρια της καμπάνιας. Εργάστηκε επίσης, ως σύμβουλος των γερουσιαστών Τζον Μπούζμαν και Τομ Κότον. Κατά την προεκλογική εκστρατεία του Ντόναλντ Τραμπ, για τις προεδρικές εκλογές του 2016, ήταν ανώτερη σύμβουλος και υπεύθυνη επικοινωνίας. 

### Προσωπική ζωή
Είναι παντρεμένη με τον Μπράιαν Σάντερς από το 2010, με τον οποίο έχουν αποκτήσει μαζί 3 παιδιά. Διαμένουν στο Λιτλ Ροκ.

## Κυβερνήτης του Αρκάνσας

## Παραπομπές


## Εξωτερικοί σύνδεσμοι
* 

Κατηγορία:Κυβερνήτες του Άρκανσο
Κατηγορία:Εκπρόσωποι Τύπου του Λευκού Οίκου
Κατηγορία:Αξιωματούχοι του Λευκού Οίκου
Κατηγορία:Κυβερνητικοί αξιωματούχοι
Κατηγορία:Πρώτη προεδρία του Ντόναλντ Τραμπ
Κατηγορία:Λευκός Οίκος
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί από το Αρκάνσας
Στρατιωτική ώρα

Με τον όρο **Στρατιωτική ώρα** στα αμερικανικά αγγλικά, εννοείται το 24ωρο ρολόι. Στις ΗΠΑ, η ώρα της ημέρας συνήθως δίνεται σχεδόν αποκλειστικά χρησιμοποιώντας τη σημειογραφία του ρολογιού 12 ωρών, η οποία μετράει τις ώρες της ημέρας ως 12, 1, ..., 11 με επιθήματα π.μ. και μ.μ. διακρίνοντας τις δύο ημερήσιες επαναλήψεις αυτής της ακολουθίας. Το 24ωρο ρολόι χρησιμοποιείται συνήθως εκεί μόνο σε ορισμένους ειδικούς τομείς (στρατός, αεροπορία, ναυσιπλοΐα, τουρισμός, μετεωρολογία, αστρονομία, υπολογιστές, επιμελητεία, υπηρεσίες έκτακτης ανάγκης, νοσοκομεία), όπου η ασάφεια της σημείωσης των 12 ωρών θεωρείται πολύ άβολη, δυσκίνητη ή επικίνδυνη.

Η στρατιωτική χρήση, όπως συμφωνήθηκε μεταξύ των Ηνωμένων Πολιτειών και των συμμαχικών αγγλόφωνων στρατιωτικών δυνάμεων, διαφέρει σε μερικές περιπτώσεις από το κανονικό εικοσιτετράωρο σύστημα ώρας: π.χ. 

* Δεν χρησιμοποιείται διαχωριστικό ωρών/λεπτών κατά την εγγραφή της ώρας και επισυνάπτεται ένα γράμμα που προσδιορίζει τη ζώνη ώρας (για παράδειγμα "0340Z").
* Τα προηγούμενα μηδενικά γράφονται πάντα και απαιτείται να εκφωνηθούν, επομένως η ώρα 5:43 π.μ. εκφωνείται "μηδέν πέντε σαράντα τρία" (τυχαία) ή "μηδέν πέντε τέσσερα τρία" (στρατιωτικό ραδιόφωνο), σε αντίθεση με το "πέντε σαράντα τρία". " ή "πέντε τέσσερα τρία".
* Οι στρατιωτικές ζώνες ώρας γράφονται με γράμματα και ονομάζονται λέξεις από το φωνητικό αλφάβητο του ΝΑΤΟ. Για παράδειγμα, στην Ανατολική Τυπική Ώρα των ΗΠΑ (UTC−5), η οποία ορίζεται ως ζώνη ώρας R, η 2:00 π.μ. γράφεται "0200R" και εκφωνείται "μηδέν διακόσια Romeo".
* Η τοπική ώρα ορίζεται ως ζώνη J ή "Juliett". Το "1200J" ("1200 Juliett") είναι μεσημέρι τοπική ώρα.
* Η μέση ώρα Γκρίνουιτς (GMT) ή η Συντονισμένη Παγκόσμια Ώρα (UTC) ορίζεται ως ζώνη ώρας Z, και επομένως ονομάζεται "ώρα Ζουλού". (Όταν χρησιμοποιείται ως σύγχρονη ζώνη ώρας, στην πράξη, η GMT και η UTC συμπίπτουν. Για άλλους σκοπούς μπορεί να υπάρχει διαφορά περίπου ενός δευτερολέπτου.[11]
* Οι ώρες είναι πάντα «εκατό», ποτέ «χιλιάδες». Το 1000 είναι "δεκακόσια" όχι "χίλια"? Το 2000 είναι «είκοσι εκατό» όχι «δύο».

Κατηγορία:Στρατιωτική ορολογία
Κατηφένια

Τα **κατηφένια** είναι η παραδοσιακή φορεσιά της πόλης των Μεγάρων. Παλαιότερα ήταν η επίσημη ενδυμασία των γυναικών, ενώ προς το τέλος της συστηματικής χρήσης τους, ήταν η ενδυμασία γάμου. Στις μέρες μας, τα κατηφένια φοριούνται σε παρελάσεις, στολίζουν λαμπρά λαογραφικές εκδηλώσεις, ενώ θεωρούνται από τις πιο εντυπωσιακές παραδοσιακές φορεσιές της Ελλάδας και επιλέγονται διαχρονικά σε επίσημες υποδοχές τιμώμενων προσώπων.

Τα Κατηφένια αποτελούνται από ένα λευκό μακρύ πουκάμισο μέσα από το οποίο φοριέται ένα  ώστε να δοθεί όγκος. Έπειτα έρχεται η τραχηλιά, ένα λευκό, ελαφρώς κεντημένο πανί που δένεται στον λαιμό, και πάνω από το πουκάμισο και την τραχηλιά, φοριέται ένα μαύρο αμάνικο φόρεμα με φαρδιές πιέτες, μήκους λίγο πάνω από τον αστράγαλο. Στη συνέχεια, τοποθετήται το ζιπούνι, κοντή ζακέτα από  σε χρώμα κόκκινο μπορντό (που αποτελεί και το συνηθέστερο), αλλά και σε μελί, ροζ, βερυκοκί, σομόν ή μωβ. Όμως, το ζιπούνι περιέχει κεντήματα από χρυσές κλωστές και πούλιες. Πάνω από το ζιπούνι τοποθετούνται τα "φλουριά" ή αλλιώς "άλυσος", χρυσά νομίσματα ενωμένα από αλυσίδες. Στο τέλος, φοριέται η ποδιά. Η ποδιά μπορεί να είναι κεντημένη με κόκκινο, ροζ, φούξια ή πράσινο χρώμα. Ακόμη, και αυτή περιέχει χρυσή κλωστή και πούλιες. Η ποδιά είναι λευκή μόνο στην περίπτωση ενός γάμου. Στο κεφάλι φοριέται ένα μαντίλι, το σαπίσο. Η ονομασία αυτή προέρχεται πιθανώς από το γεγονός ότι το σαπίσο κρατά τα μαλλιά προς τα πίσω. Η μπόλια είναι το  της στολής. Η μπόλια πρόκειται για ένα μακρύ μαντίλι. Αρχικά φτιαχνόταν από , αλλά σήμερα φτιάχνεται από μεταξωτό ύφασμα με χρυσές δαντέλες κατά το τελείωμα.

## Παραπομπές


Κατηγορία:Μέγαρα
Νιχόν Σόκι

[μικρογραφία|320x320px|Σελίδα από αντίγραφο του Νιχόν Σόκι, πρώιμη [περίοδος Χεϊάν.]]
μικρογραφία|Αναφορά της 15ης Απριλίου 683 (Τένμου, 12ο έτος), όταν εκδόθηκε ένα διάταγμα που επέβαλε τη χρήση χάλκινων νομισμάτων αντί αργυρών, σε μια πρώιμη αναφορά του ιαπωνικού νομίσματος. Απόσπασμα της έκδοσης του 11ου αιώνα.|279x279εσ
Το **Νιχόν Σόκι** (ιαπωνικά: 日本書紀), μερικές φορές μεταφράζεται ως **Τα Χρονικά της Ιαπωνίας**, είναι το δεύτερο παλαιότερο βιβλίο της κλασικής ιαπωνικής ιστορίας. Το βιβλίο ονομάζεται επίσης **Νιχονγκί** (日本紀, "Ιαπωνικά Χρονικά"). Είναι πιο περίτεχνο και λεπτομερές από το Κοτζίκι (*Kojiki*), που είναι παλαιότερο βιβλίο, και έχει αποδειχθεί σημαντικό εργαλείο για ιστορικούς και αρχαιολόγους, καθώς περιλαμβάνει την πληρέστερη σωζόμενη ιστορική καταγραφή της αρχαίας Ιαπωνίας. Kαλύπτει την περίοδο από τις μυθικές καταβολές της Ιαπωνίας έως το 697. Ολοκληρώθηκε το 720 υπό την εκδοτική επίβλεψη του πρίγκιπα Τονέρι, με τη βοήθεια του Όνο Γιασούμαρο (Ιάπωνα χρονικογράφου), αφιερωμένο στην αυτοκράτειρα Γκενσό.

Το Νιχόν Σόκι αποτελείται από 30 κεφάλαια. Ξεκινά με τον ιαπωνικό μύθο της δημιουργίας, εξηγώντας την προέλευση του κόσμου και τις πρώτες επτά γενιές θεϊκών όντων (ξεκινώντας από τον θεό Κουνινοτοκοτατσί) και συνεχίζει με αρκετούς μύθους (όπως και το Κοτζίκι) μέχρι τα γεγονότα του 8ου αιώνα. Επικεντρώνεται στα πλεονεκτήματα των ενάρετων ηγεμόνων καθώς και στα λάθη των κακών ηγεμόνων. Περιγράφει επεισόδια από μυθολογικές εποχές και διπλωματικές επαφές με άλλες χώρες. Μεταξύ των γεγονότων που περιγράφονται είναι η εισαγωγή του βουδισμού και οι μεταρρυθμίσεις Τάικα του 7ου αιώνα.

Το Νιχόν Σόκι γράφτηκε στα κλασικά κινέζικα (文言文, πινγίν: Wényánwén) όπως ήταν συνηθισμένο για τα επίσημα έγγραφα εκείνη την εποχή. Το Κοτζίκι, από την άλλη πλευρά, είναι γραμμένο σε συνδυασμό κινεζικής και φωνητικής μεταγραφής των ιαπωνικών (κυρίως για ονόματα και τραγούδια). Περιέχει επίσης πολλές σημειώσεις μεταγραφής που δείχνουν στον αναγνώστη πώς προφέρονταν οι λέξεις στα ιαπωνικά.

## Κληρονομιά
Σε αντίθεση με το Κοτζίκι, το οποίο έφθινε ανεξήγητα σε δημοτικότητα τους αιώνες αμέσως μετά την έκδοσή του, το Νιχόν Σόκι είχε πάντα μεγάλη σημασία στην Ιαπωνία. Κατά την περίοδο Χεϊάν (794-1185) υπήρχαν έξι ξεχωριστές σειρές διαλέξεων για το βιβλίο που χρηματοδοτήθηκαν και παραδόθηκαν στην ιαπωνική αυλή. Μέχρι τον 16ο αιώνα μ.Χ., το Νιχόν Σόκι θεωρούνταν η οριστική και χρήσιμη πηγή για την ιαπωνική ιστορία, και μόνο τους τελευταίους δύο αιώνες το Κοτζίκι το επισκίασε, σχεδόν σίγουρα λόγω της λιγότερο επιστημονικής παρουσίασης και της μεγαλύτερης ψυχαγωγικής αξίας του τελευταίου.

## Παραπομπές


Κατηγορία:Ιαπωνική λογοτεχνία
Ντέρεκ Ογκμπέιντε

Ο **Ντέρεκ Ογκμπέιντε** (Derek Ogbeide, γενν. 28 Μαρτίου 1997) είναι Νιγηριανο-Καναδός επαγγελματίας καλαθοσφαιριστής.

## Σταδιοδρομία στο λύκειο
Ο Ογκμπέιντε έπαιξε για το Λύκειο του Πέμπλμπρουκ, στο Μέιμπλτον (Τζόρτζια) .

## Κολεγιακή πορεία
Ο Ογκμπέιντε έπαιξε για τη Τζόρτζια από το 2015 έως το 2019. 

## Επαγγελματική σταδιοδρομία
Ξεκίνησε τις επαγγελματικές εμφανίσεις του με την ΑΕΚ Λάρνακας της 1ης Κύπρου .  Μετά από μία επιτυχημένη πρώτη χρονιά με την ΑΕΚ, ανανέωσε το συμβόλαιό του με την ομάδα για έναν ακόμη χρόνο. Στη δεύτερη χρονιά του κατέκτησε το Κύπελλο Κύπρου με την ΑΕΚ Λάρνακας.  Στις 27 Μαΐου 2021, εντάχθηκε στην ισραηλινή Χάποελ Εϊλάτ . 

Στις 27 Ιουνίου 2021, ο Ογκμπέιντε υπέγραψε επίσημα με τον ΠΑΟΚ της Ελληνικής Α1 Κατηγορίας του Basketball Champions League. 

Στις 10 Ιανουαρίου 2022, υπέγραψε με την τουρκική Κόνιασπορ.

## Παραπομπές

 
## Εξωτερικοί σύνδεσμοι
* Προφίλ στο RealGM.com
* Προφίλ στο Eurobasket.com

Κατηγορία:Νιγηριανοί καλαθοσφαιριστές
Νίκος Καμαριανός

Ο **Νικόλαος Καμαριανός** (γενν. 21 Μαρτίου 1997) είναι Έλληνας επαγγελματίας καλαθοσφαιριστής του Basketball Champions League . Έχει ύψος 2,04 μέτρων και είναι ένας ψηλός  σμολ φόργουορντ - πάουερ φόργουορντ .

## Νεανική σταδιοδρομία
Ο Καμαριανός έπαιζε από νεαρή ηλικία με τις ομάδες νέων του Παλαιού Φαλήρου, του Πανελληνίου και του Παναθηναϊκού, πριν ξεκινήσει την επαγγελματική του πορεία.

## Επαγγελματική πορεία
Ο Καμαριανός υπέγραψε το πρώτο του επαγγελματικό συμβόλαιο με την ΑΕΚ της Ελληνικής Α1 Κατηγορίας , στις 21 Ιουλίου 2015. 

Στις 17 Αυγούστου 2020, ο Καμαριανός μεταπήδησε στον Κολοσσό Ρόδου με διετές συμβόλαιο.  Στις 3 Ιουλίου 2021 χώρισε επίσημα τους δρόμους του με τη νησιωτική ομάδα.

Στις 2 Αυγούστου 2021, ο Καμαριανός υπέγραψε στον ΠΑΟΚ .

## Παραπομπές


## Εξωτερικοί σύνδεσμοι
* Προφίλ στο EuroCup
* Προφίλ στο Eurobasket.com
* Προφίλ στην Α1 ΕΣΑΚΕ (in Greek)

Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΑΕΚ
Μιχάλης Γιαννακίδης

Ο **Μιχάλης Γιαννακίδης** (6 Απριλίου 1988) είναι Έλληνας επαγγελματίας καλαθοσφαιριστής, με ύψος 1,92 μέτρa, και σημερινός διευθυντής της ομάδας καλαθοσφαίρισης του ΠΑΟΚ. Κατά τη διάρκεια της σταδιοδρομίας έπαιζε στη θέση σούτινγκ γκαρντ.

## Επαγγελματική πορεία
Ο Γιαννακίδης ξεκίνησε την επαγγελματική του συλλογική πορεία στην Α2 Κατηγορία  με τη ΜΕΝΤ, την περίοδο 2006–07. Μετεγράφηκε στον ΠΑΟΚ της Α1 Εθνικής, πριν από τη χρονιά 2008-09. Το 2012 μεταπήδησε στον Ίκαρο Χαλκίδας, όπου έπαιξε σε 27 αγώνες. Το 2013 εντάχθηκε στα Τρίκαλα.

Το 2014, μετεγράφηκε στον Κόροιβο Αμαλιάδας, και τον Οκτώβριο του 2015, μεταπήδησε στην Καβάλας . Ολοκλήρωσε την αγωνιστική του σταδιοδρομία με τον Ηρακλή και το Αγρίνιο. Αποσύρθηκε από το επαγγελματικό τμήμα καλαθοσφαίρισης του συλλόγου το 2020.

## Σταδιοδρομία στην Εθνική ομάδα
Με τις μικρές εθνικές ομάδες της Ελλάδας, ο Γιαννακίδης έπαιξε στα εξής τουρνουά: Ευρωπαϊκό Πρωτάθλημα κάτω των 16 του 2004, Ευρωπαϊκό Πρωτάθλημα κάτω των 18 του 2005, Ευρωπαϊκό Πρωτάθλημα κάτω των 18 ετών του 2006, Ευρωπαϊκό Πρωτάθλημα κάτω των 20 της FIBA του 2007, και στο Ευρωπαϊκό Πρωτάθλημα κάτω των 20 της FIBA του 2008.

## Διευθυντική πορεία
Αφού τελείωσε την μπασκετική του πορεία, ο Γιαννακίδης άρχισε να εργάζεται ως στέλεχος μπάσκετ. Έγινε Διευθυντής Ομάδας του ΠΑΟΚ, το 2020.

## Παραπομπές


## Εξωτερικοί σύνδεσμοι
* Προφίλ στο EuroCup
* Προφίλ στο Eurobasket.com
* Προφίλ στο Draftexpress.com 
* Προφίλ στην Α1 ΕΣΑΚΕ  (στα ελληνικά)

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Α1 Εθνικής Ελλάδας
Άγιος Ανδρέας Αργέντης

Ο **Άγιος Ανδρέας ο Αργέντης** γεννήθηκε στη Χίο τον 15ο αιώνα μ.Χ. και κατάγονταν από την οικογένεια Αργέντη.

Στην ηλικία 25 χρονών βρισκόταν στην Κωνσταντινούπολη και έδωσε την εντύπωση πως ήταν  εξισλαμισμένος Χριστιανός που επέστρεψε στον Χριστιανισμό. Καταγγέλθηκε από Αιγύπτιους μουσουλμάνους και βρέθηκε στο δικαστήριο. Δικάστηκε με ποινή φυλάκισης ενώ δελεάζονταν να αλλαξοπιστήσει για να αποφύγει την ποινή. Ο Ανδρέας αρνήθηκε να αλλαξοπιστήσει. Υπέστη φρικτά βασανιστήρια και τελικά αποκεφαλίστηκε στην Κωνσταντινούπολη στις 29 Μαΐου 1465.

Το μαρτύριό του συνέγραψε ο Γεώργιος Τραπεζούντιος.Ήταν από τους πρώτους Έλληνες Αγίους που εκτελέστηκαν μετά την Άλωση της Κωνσταντινούπολης, δηλαδή από τους πρώτους Νεομάρτυρες.

Ο Άγιος Ανδρέας ο Αργέντης γιορτάζει στις 29 Μαΐου.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 15ου αιώνα
Κατηγορία:Οικογένεια Αργέντη
Λαλάγγια

Τα **λαλάγγια'',*** ή αλλιώς *τηγανίτες Μάνης'', είναι παραδοσιακή συνταγή των νομών Μεσσηνίας και Λακωνίας, ειδικότερα της Μάνης. Συγκεκριμένα, είναι τηγανητά, τραγανά και παρασκευάζονται από αλεύρι και λάδι. Στις περισσότερες περιπτώσεις συνοδεύονται με τυρί και ελιές ή αντίθετα με μέλι και κανέλα. Βέβαια, η συνταγή τροποποιείται από περιοχή σε περιοχή, όπου για παράδειγμα στο Γύθειο και στην Σπάρτη προσθέτουν χυμό και ξύσμα πορτοκαλιού, ενώ στην Καλαμάτα αυγά και γάλα. 

## Η παράδοση τους
Είναι παραδοσιακό έθιμο καθώς ζυμώνονταν και τηγανίζονταν από τις νοικοκυρές σε κάθε θρησκευτική εορτή. Ιδιαίτερα τα Χριστούγεννα, τα ζυμώναν όχι μόνο με το κλασσικό μακρόστενο σχήμα τους, αλλά και με μορφή Χριστουγεννιάτικου πνεύματος, όπως σταυρούς και αστεράκια. Μάλιστα, η ποσότητα που τηγάνιζαν ήταν αρκετή για να την μοιράσουν και σε όσους ήταν ανήμποροι να τα φτιάξουν αλλά και σε όσους πενθούσαν. Την πρώτη και μεγαλύτερη τηγανίδα την αφιέρωναν στον Χριστό. Σήμερα, η παράδοση αυτή δεν βρίσκεται μόνο στα σπίτια, αλλά τα λαλάγγια μπορούν να βρεθούν και σε τοπικούς, και όχι μόνο, φούρνους, ζαχαροπλαστεία, πολιτιστικές εκδηλώσεις που λαμβάνουν μέρος στις ευρύτερες περιοχές της Πελοποννήσου, αλλά και σε όλη την Ελλάδα.

## Παραπομπές


## Εξωτερικός σύνδεσμος

* https://www.greekcookingbykaterina.com/recipes/recipe/53/lalaggia

Κατηγορία:Τηγανίτες
Κατηγορία:Ελληνική κουζίνα
Κατηγορία:Παραδοσιακά πιάτα
Μάρεκ Μίχαου Ζάπκα

Ο **Μάρεκ Μίχαου Ζάπκα** (πολωνικά: *Marek Michał Żabka*) (3 Σεπτεμβρίου 1955) είναι Πολωνός αραχνολόγος. Κύρια περιοχή έρευνας του είναι η αράχνη της οικογένειας *Salticidae* (αράχνες άλμα), ιδιαίτερα τους συστηματική και βιογεωγραφία. Έχει εκδώσει σχεδόν 80 επιστημονικές δημοσιεύσεις, άρθρα δημοφιλούς επιστήμης και ένα βιβλίο. Ο Παγκόσμιος Κατάλογος Αράχνης απαριθμεί 25 ονόματα ή συνώνυμα γένους και 237 ονόματα ή συνώνυμα ειδών των οποίων είναι είτε ο μοναδικός συγγραφέας είτε συν-συγγραφέας. Εννέα είδη αράχνης που πηδούν και ένα είδος αράχνης μυρμηγκιών έχουν λάβει το συγκεκριμένο όνομα *zabkai*.

Έλαβε μεταπτυχιακό στη βιολογία το 1978 από την Ανώτατη Σχολή Γεωργίας και Παιδαγωγικής (Wyższa Szkoła Rolniczo-Pedagogiczna) στο Siedlce - τώρα το Πανεπιστήμιο Φυσικών και Ανθρωπιστικών Επιστημών του Σιέντλτσε. Στη συνέχεια εργάστηκε εκεί, αρχικά ως βοηθός και μετά ως επίκουρος καθηγητής. Το 1984, του απονεμήθηκε το διδακτορικό του στις βιολογικές επιστήμες από το Τμήμα Επιστημών της Γης και Βιολογίας στο Πανεπιστήμιο Άνταμ Μιτσκιέβιτς στο Πόζναν υπό την επίβλεψη του Γέζι Προυσίνσκι. Έγινε τακτικός καθηγητής στο Πανεπιστήμιο Φυσικών και Ανθρωπιστικών Επιστημών του Σιέντλτσε το 2006, και υπηρέτησε ως επικεφαλής του Τμήματος Ζωολογίας και ως διευθυντής του Ινστιτούτου Βιολογίας. Έκανε διάφορες πρακτικές στο εξωτερικό, μεταξύ των οποίων στο Queensland Museum, στο Australian Museum, στο Πανεπιστήμιο Χούμπολτ του Βερολίνου και στο Πανεπιστήμιο της Παπούα Νέας Γουινέας.

## Παραπομπές


## Πηγές
* https://web.archive.org/web/20150728130237/http://www.arachnologia.edu.pl/arachnolodzy/29-marek-zabka.html
* https://web.archive.org/web/20110809085623/http://salticidae.org/salticid/diagnost/0-author/zabka.htm
* https://wsc.nmbe.ch/search?page=1&sFamily=&fMt=begin&sGenus=&gMt=begin&sSpecies=&sMt=begin&multiPurpose=gAuthor&sMulti=Zabka&mMt=begin&searchSpec=s
* https://wsc.nmbe.ch/search?sFamily=&fMt=begin&sGenus=&gMt=begin&sSpecies=&sMt=begin&multiPurpose=sAuthor&sMulti=Zabka&mMt=begin&searchSpec=s
* https://wsc.nmbe.ch/search?sFamily=&fMt=begin&sGenus=&gMt=begin&sSpecies=zabkai&sMt=begin&multiPurpose=slsid&sMulti=&mMt=begin&searchSpec=s

Κατηγορία:Αραχνολόγοι
Κατηγορία:Πολωνοί επιστήμονες
Κατηγορία:Ζωολόγοι
Πιστόλι αναισθητοποίησης

thumb|Πιστόλι αναισθητοποίησης με βέλος ηρεμιστικού
Το **πιστόλι αναισθητοποίησης** ή **αναισθητικό όπλο** είναι ένα μη θανατηφόρο αεροβόλο όπλο το οποίο χρησιμοποιείται για τη μείωση της ευερεθιστότητας ή της διέγερσης στα ζώα μέσω αναισθητικών φαρμάκων που συνήθως αναφέρονται ως ηρεμιστικά. Το όπλο εκτοξεύει ένα βελάκι με υποδερμική βελόνα στην άκρη και γεμάτη με δόση ηρεμιστικού διαλύματος που είναι είτε ηρεμιστικό, είτε παραλυτικό, ή προκαλεί κωματώδη κατάσταση. Το όπλο καθιστά δυνατή την καταστολή των άγριων ζώων, ενώ τα κατοικίδια ζώα ναρκώνονται με τον ίδιο τρόπο που κάνουν οι άνθρωποι.

Το «πιστόλι με βελάκια» μπορεί να εννοεί επίσης ένα όπλο που εκτοξεύει βελάκι που περιέχει εμβόλιο ή αντιβιοτικό.

## Ουσίες
Αρκετά φάρμακα ακινητοποίησης έχουν επινοηθεί για χρήση σε ηρεμιστικά βελάκια. Αυτά περιλαμβάνουν:

* Αζαπερόνη
* Combelen (Bayer)
* Domosedan (Farmos)
* Ντορμικούμ (midazolam) (Roche)
* Δετομιδίνη (Farmos)
* Φαιντανύλη και Καρφεντανύλη (Janssen Pharmaceutica)
* Υδροχλωρική ετορφίνη (M–99, Novartis)
* Αλοπεριδόλη (Kyron Laboratory)
* Immobilon, μείγμα ετορφίνης και ένα ηρεμιστικό φαινοθειαζίνης όπως η ακεπρομαζίνη ή η μεθοτριμεπραζίνη.
* Κεταμίνη
* Βάλιουμ (διαζεπάμη) (Roche)
* Ξυλαζίνη (Rompun, Bayer)
* Θειοπενταλικό νάτριο (Abbott)

## Παραπομπές


Κατηγορία:Πυροβόλα
Ερυθραϊκή Ορθόδοξη Εκκλησία

[thumb|Ο ορθόδοξος καθεδρικός ναός Έντα Μαριάμ στην [Ασμάρα, πρωτεύουσα της Ερυθραίας]]
Η **Ερυθραϊκή Ορθόδοξη Εκκλησία** (τιγκρινιακά: ቤተ ክርስትያን ተዋህዶ ኤርትራ) είναι αυτοκέφαλη προχαλκηδόνια (ανατολίτικη) εκκλησία, η οποία έχει τον δικό της πατριάρχη, γι' αυτό και ονομάζεται και ως το **Ορθόδοξο Πατριαρχείο Ερυθραίας**. Ανήκει επίσημα στην Κοπτική Εκκλησία, αλλά παραχωρήθηκε αυτοκεφαλία από τον Πάπα Σενούντα Γ΄ το 1993, διαχωρίζοντάς την από τη δικαιοδοσία του Κοπτικού Πατριαρχείου της Αιθιοπίας ως αποτέλεσμα της ανεξαρτησίας της Ερυθραίας.

Ο Πατριάρχης αναγνωρίζει και βρίσκεται σε πλήρη κοινωνία με τον Πάπα όλων των Κοπτών και Πατριάρχη Αλεξανδρείας Θεόδωρο Β΄ και με τον Πατριάρχη Αιθιοπίας Αμπούνα Ματθαίο.

Η ιστορία του συγχέεται με αυτήν του πατριαρχείου της Αιθιοπίας, και δογματικά είναι μια από τις μη Χαλκηδονικές εκκλησίες που ασπάστηκαν τον κοπτικό μιαφυσιτισμό τον 5ο αιώνα.

## Παραπομπές


Κατηγορία:Εθνικές Εκκλησίες
Κατηγορία:Χριστιανισμός του 4ου αιώνα
Τσαντ Μπράουν (καλαθοσφαιριστής)

Ο **Τσαντ Μπράουν** (αγγλικά: Chad Brown) (γενν. 6 Σεπτεμβρίου 1996) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για τον Γ.Σ. Περιστερίου.

## Πρώιμη ζωή και σταδιοδρομία στο λύκειο
Ο Μπράουν φοίτησε στο λύκειο του Ντελτόνα στη Ντελτόνα της Φλόριντα . Ως υποσχόμενος τεσσάρων αστέρων από το Scout.com, ο Μπράουν είχε μέσο όρο 14,7 πόντους, 15 ριμπάουντ και 9,4 τάπες ανά παιχνίδι ως ανώτερος.

## Κολεγιακή πορεία
Ο Μπράουν έπαιξε στους UCF Νάιτς από το 2015  έως το 2019. Ως τριτοετής, είχε μέσο όρο 5,2 πόντους και 4,6 ριμπάουντ ανά παιχνίδι, ευστοχώντας με 51 τοις εκατό εντός πεδιάς, ενώ έπαιζε μαζί με τον Τάκο Φολ . Την ίδια χρονιά, οδήγησε την ομάδα σε τάπες, με μέσο όρο 1,1 τάπες ανά παιχνίδι. Κατά τη διάρκεια της ανώτερης περιόδου του, είχε μέσο όρο 4,5 πόντους, 5 ριμπάουντ και 1 τάπα ανά παιχνίδι. 

## Επαγγελματική σταδιοδρομία
Αφού πέρασε χωρίς ομάδα στο ντραφτ του 2019 του ΝΒΑ, ο Μπράουν εντάχθηκε στους Ντάλας Μάβερικς, στις 17 Οκτωβρίου 2019, αλλά αποσύρθηκε μετά από δύο ημέρες.  Στις 26 Οκτωβρίου 2020, αποκτήθηκε από τους Τέξας Λέντζεντς .  Σε 42 αγώνες είχε μέσο όρο 5,4 πόντους, 6,2 ριμπάουντ και 0,9 τάπες ανά αγώνα.

Στις 6 Αυγούστου 2020 εντάχθηκε στον Χαρίλαο Τρικούπη της Ελληνικής Α1 Κατηγορία .  Σε 10 παιχνίδια με τον ελληνικό σύλλογο είχε κατά μέσο όρο 12,5 πόντους και 8,9 ριμπάουντ ανά αγώνα. Μετά την εντυπωσιακή θητεία του με τον Τρικούπη, ο Μπράουν εξαγοράστηκε από τους Γκίσεν 46ερς της 1ης Γερμανίας . Σε 12 παιχνίδια με τον γερμανικό σύλλογο, είχε μέσο όρο 4,3 πόντους και 3,1 ριμπάουντ ανά αγώνα. Στη συνέχεια, ο Μπράουν ολοκλήρωσε τη χρονιά με τους Γκουέλφ Νάιτχοκς της Canadian Elite Basketball League, με μέσο όρο 13,4 πόντους, 10,6 ριμπάουντ και 2,8 τάπες ανά παιχνίδι.

Στις 27 Ιουλίου 2021, ο Μπράουν υπέγραψε με το Περιστέρι της Ελληνικής Α1 Κατηγορίας και του Μπάσκετμπολ Τσάμπιονς Λιγκ.

## Παραπομπές


## Εξωτερικοί σύνδεσμοι
* Βιογραφικό στους UCF Νάιτς

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Γ.Σ. Χαρίλαου Τρικούπη Μεσολογγίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Γκίσεν 46ερς
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Περιστερίου
Μπαουκάου

Το **Μπαουκάου** (, τέτουμ: Baukau) είναι η δεύτερη μεγαλύτερη πόλη στο Ανατολικό Τιμόρ, μετά το Ντίλι, την πρωτεύουσα, από την οποία βρίσκεται 122 χλμ. ανατολικά της.

Το Μπαουκάου έχει περίπου 16.000 κατοίκους, και είναι η πρωτεύουσα του δήμου Μπαουκάου, που βρίσκεται στο ανατολικό τμήμα της χώρας. Στην εποχή του πορτογαλικού Τιμόρ, το Μπαουκάου ήταν ένα μεγάλο χωριό, και ονομαζόταν Βίλα Σαλαζάρ, από τον Πορτογάλο δικτάτορα Αντόνιο δε Ολιβέιρα Σαλαζάρ.

## Θρησκεία
Το Μπαουκάου είναι η έδρα της Ρωμαιοκαθολικής Επισκοπής του Μπαουκάου, μιας από τις δύο Επισκοπές στο Ανατολικό Τιμόρ.  Ιδρύθηκε στις 30 Νοεμβρίου 1996, όταν διασπάστηκε η επισκοπή στο Ντίλι.  Επίσκοπός του είναι ο Μπαζίλιο ντο Νασιμέντο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ανατολικού Τιμόρ
Νικολό ντι Πιέτρο

Ο **Νικολό ντι Πιέτρο** (ιταλικά: *Nicolò di Pietro*), γνωστός και ως **Νικολό ντι Πιέτρο Βενετσιάνο** και ως **Νικολό Παραντίζο**, ήταν Ιταλός ζωγράφος της Σχολής της Σιένας, ενεργός κατά τα τέλη του 14ου και τις αρχές του 15ου αιώνα. Η ημερομηνία γέννησης και θανάτου του είναι άγνωστη.

## Οικογένεια
Το όνομά του εντοπίζεται από το 1394 έως το 1430 σε αρχειακά έγγραφα και σε επιγραφές πάνω σε πίνακες. Συγκεκριμένα, το 1394 έχουμε την πρώτη εμφάνιση του ονόματος σε πίνακα, ενώ το 1430 αναφέρεται για τελευταία φορά σε έγγραφο που σχετιζόταν με τον γάμο της κόρης του Αντωνίας. Σε κάποια από τα έργα του ο καλλιτέχνης υπέγραφε ως Νικολό Παραντίζο, υποδεικνύοντας με αυτόν τον τρόπο ότι ζούσε στη Βενετία, κοντά στη γέφυρα Πόντε ντελ Παραντίζο.

Ο Νικολό ντι Πιέτρο ανήκε σε μια καλλιτεχνική «δυναστεία», που για τουλάχιστον τρεις γενιές έπαιξε εξέχοντα ρόλο στην καλλιτεχνική ζωή της Βενετίας. Ο παππούς του, Νικολό, αναφέρεται ως καλλιτέχνης, ενώ ο πατέρας του, Πιέτρο ντι Νικολό, αναφέρεται σε συμβόλαια με ζωγράφους της γενιάς του. Τα τελευταία χρόνια, εξετάζεται το ενδεχόμενο ο διάσημος Ενετός ζωγράφος του δεύτερου μισού του 14ου αιώνα, Λορέντσο Βενετσιάνο, να ήταν ο αδελφός του Πιέτρο ντι Νικολό και επομένως θείος του Νικολό ντι Πιέτρο.

## Ύφος και επιρροές
Στα έργα του Λορέντσο Βενετσιάνο και του Νικολό ντι Πιέτρο εμφανίζεται η τάση υιοθέτησης γοτθικών στοιχείων, γι΄ αυτό και κάποιοι ερευνητές υποστηρίζουν ότι αυτή η οικογένεια ήταν ο κύριος υποκινητής της βόρειας γοτθικής επιρροής στη βενετική τέχνη. Παράλληλα, στα έργα του Νικολό ντι Πιέτρο υπάρχει μια ξεκάθαρη επιρροή της Σχολής της Μπολόνια, η οποία τον 14ο αιώνα ηγήθηκε στην ανάπτυξη περισσότερο ρεαλιστικών και αντιπροσωπευτικών θρησκευτικών θεμάτων. Έχοντας αυτό ως σκεπτικό, ορισμένοι ερευνητές πιστεύουν ότι ο Νικολό θα μπορούσε να είναι μαθητής του Τζαμπολόνια, καθώς στη διαθήκη του τελευταίου, που συντάχθηκε το 1389, υπάρχει αναφορά σε κάποιο μαθητή Νικόλαο.

Επιπροσθέτως, ο Νικολό ντι Πιέτρο ήταν σύγχρονος του διάσημου ζωγράφου Τζεντίλε ντα Φαμπριάνο, ενός καλλιτέχνη που εργάστηκε πάνω στο ύφος του διεθνούς γοτθικού ρυθμού. Τα έργα του Φαμπριάνο στο Παλάτι των Δόγηδων και οι εκλεπτυσμένοι τρόποι του δεν θα μπορούσαν να μην επηρεάσουν τα μεταγενέστερα έργα του Νικολό.

## Παραπομπές


## Βιβλιογραφία
* M. Lucco, "Nicolo di Pietro" in Painting in Italy. The thirteenth and fourteenth centuries. Μιλάνο 1986. σελ. 643–644
* A. De Marchi, for a review of the late Gothic painting in Venice: Niccolò di Pietro and its context Adriatic, Art Bulletin, LXXII 1987. σελ. 42
* K. Christiansen, Painting in Venice and the Veneto in the early fifteenth century. Μιλάνο 1987. σελ. 123–125, 129-130.
* A.De Brands, Back to Nicolò di Pietro, in "New studies. Journal of ancient and modern art, "II, 1997. σελ. 5–24, 10 και 20, υποσημείωση 57.
* Cathleen Hoeniger in Painting in the Veneto: The fourteenth century. Μιλάνο, 1992. σελ. 456
* C. Pietrangeli. Paintings in The Vatican. Bulfinch Press, 1996. σελ. 160–161, 579-580.

Κατηγορία:Ιταλοί ζωγράφοι του 15ου αιώνα
Αμπόλα

[right|thumb|Δύο άνδρες που φορούν αμπόλες, όπως απεικονίζονται στα ανάγλυφα της αψίδας θριάμβου του [Σεπτίμιος Σευήρος|Σεπτιμίου Σευήρου στη Ρώμη.]]
Η **αμπόλα** (λατ. *abolla*) ήταν είδος ενδύματος, ένας μακρύς μανδύας που φορούσαν οι αρχαίοι Ρωμαίοι και το σχέδιό του βασιζόταν πάνω σε έναν μάλλινο μανδύα των αρχαίων Ελλήνων.

## Περιγραφή
Η Αμπόλα ήταν κατασκευασμένη από χοντρό μαλλί και τη φορούσαν όπως τη χλαμύδα. Πιανόταν δηλαδή μπροστά στον λαιμό ή πάνω στον ώμο με μια πόρπη ή έναν κόμπο, έπεφτε ίσια γύρω από το σώμα και άφηνε ελεύθερους τους βραχίονες, καθώς δεν είχε μανίκια. Αποτελούσε έτσι πολύ βολικό ένδυμα για περπάτημα και ελεύθερες κινήσεις. Για αυτό και στην πρώτη του μορφή ήταν το τυπικό ένδυμα της εκστρατείας και του πολέμου. Σε ρωμαϊκά ανάγλυφα μπορούμε να τη διακρίνουμε από τον σάγο, καθώς είναι πιο κοντή και λιγότερο φαρδιά από αυτόν.

## Αναφορές στη γραμματεία - ποιοι τη φορούσαν
Ο Ρωμαίος γραμματικός Νόνιος Μάρκελλος αναφέρει ένα απόσπασμα του Βάρρωνα προκειμένου να δείξει ότι ήταν ένα στρατιωτικό ένδυμα (*vestis militaris*), το οποίο φορούσαν οι απλοί στρατιώτες, και έτσι ήταν αντίθετο με την τόγκα. Ωστόσο η αμπόλα δεν περιοριζόταν στον ρόλο της στρατιωτικής ενδυμασίας, αλλά φοριόταν και στην πόλη. Ιδιαιτέρως τη φορούσαν οι στωικοί φιλόσοφοι που κυκλοφορούσαν στη Ρώμη ως το *pallium philosophicum*, όπως ακριβώς οι Έλληνες φιλόσοφοι συνήθιζαν να ξεχωρίζουν τους εαυτούς τους φορώντας έναν συγκεκριμένο τύπο ενδύματος. Μέχρι που υπάρχει και η έκφραση στον Γιουβενάλη *«facinus majoris abollae»*, με την έννοια *ένα έγκλημα που διαπράχθηκε από έναν «βαθύ φιλόσοφο»*.

Ο όρος *abolla* είναι στην πραγματικότητα εκλατινισμός της αρχαίας ελληνικής λέξεως *ἀμβόλλα* (πιθανώς από τη λέξη *ἀναβολή*), που σήμαινε έναν χαλαρό μάλλινο μανδύα.

## Δείτε επίσης
* Τόγκα (ένδυμα)
* Σάγος

## Παραπομπές


## Πηγές
* Το λήμμα «αβόλα» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 127
* *The Wordsworth Dictionary of Phrase and Fable*

## Εξωτερικοί σύνδεσμοι
* Το λήμμα «Abolla» στο *[[Λεξικό των ελληνικών και ρωμαϊκών αρχαιοτήτων]]* του William Smith

Κατηγορία:Στρατιωτική ένδυση
Κατηγορία:Ιστορία της ένδυσης
Κατηγορία:Ρωμαϊκός πολιτισμός
Κατηγορία:Ένδυση στην Ελλάδα